> Electronics > Automotive > Car Speakers > Tweeters	Pair American Hi Fi Pd11 500w Surface Mount Piezo Tweeters 500 Watt
Sale Price: $6.65 BUNDLE OPTIONS
Pair Pyle Pdbt18 1" 300w Suber Dome Bullet Titanium Horn Tweeters 300Sale Price: $17.28Pair Lanzar Vx683 6x8? 3 Way 260w Car Audio Speakers 260 WattSale Price: $27.79Nippon Ntx417 4" X 10" Horn Tweeter 10 Oz Magnet Ntx-417Sale Price: $8.11Audiopipe Atr3721 Titanium Super Tweeter 350W Max PairPrice: $19.10 Deurpad sal gebied vir ewig verander
Tuesday, 24 November 2015 20:32
‘n Deurpad wat die gesig en aard van die Bronberg-gebied vir ewig sal verander is op hande. Die PWV17 gaan die gebied suid van die N4-Oos snelweg met die Delmas-pad verbind.
Die voorgestelde deurpad sal by die beplande PWV5-pad aansluit by ‘n punt suid van die Delmaspad en oos van Elandsfonteinweg op die plaas Elandsfontein 412 JR, gedeelte 75. Die pad strek van daar af noordwaarts en gaan Garstfonteinweg óf op Grootfontein 394 JR of Tiegerpoort 371 JR, gedeeltes 2, 28, 245 en 235, kruis.
PWV17 gaan Lynnwoodweg-verlenging (Grahamweg) kruis op Zwavelpoort 373 JR, gedeeltes 299 en RE/250. Dit gaan die Boschkoppad kruis op Zwavelpoort 373 JR, gedeeltes 43 en 34 en gaan tot ‘n einde kom op ‘n punt oos van Silver Lakes-rylaan, suid van die N4-Oos snelweg op die plaas Zwartkoppies 364 JR.
Die deurpad gaan nie by die N4 aansluit nie, maar sal in die toekoms by ‘n beplande PWV-pad aansluit wat parallel aan die N4-snelweg gaan loop.
Die PWV17 gaan deur die volgende gebiede loop: Tweefontein 19 JR; Hatherly 331 JR; Zwartkoppies 364 JR; Mooiplaats 367 JR; Tierpoort 371 JR; Zwavelpoort 373 JR; Grootfontein 394 JR; Elandsfontein 412 JR; Tweefontein 413 JR; Bashewa Holdings nommer 1 en 2; en Tweefontein 413 JR.
Aansoek om ‘n bestekopname omgewingsimpakstudie vir die voorgestelde PWV17-pad is op
5 November deur die Gautengse Departement van Paaie en Vervoer by die Gautengse Departement van Landbou en Landelike Ontwikkeling (DLLO) ingegee.
Openbare kennisgewings is vanaf 10 November opgesit en die konsep omvangbepalingsverslag gaan voor 15 Desember vir kommentaar beskikbaar gestel word.
Die finale omvangbepalingsverslag gaan in Februarie 2016 aan DLLO voorgelê word en die omgewingsimpakstudie-fase van openbare deelname gaan in Maart 2016 begin. Die konsep-omgewingsimpakstudie-verslag sal in April 2016 vir openbare kommentaar beskikbaar wees. Die finale omgewingsimpakstudie-verslag gaan in Junie 2016 aan DLLO voorgelê word.
Die datums op die openbare kennisgewings is 12 November tot 11 Desember en mense wat as belanghebbende partye wil registreer moet dit binne 30 dae nadat dié kennisgewing gepubliseer is, doen.